ביטוח משכנתא הוא רכיב שכיום אף גורם מלווה לא מוותר עליו בעודו מעביר כספים רבים אל הלקוח ומצפה ממנו שההחזרים יגיעו מדי חודש בחודשו כמו שעון שוויצרי. הביטוח הזה כולל אפשרות כיסוי למצב שבו אותו לווה לא יהיה יכול לעמוד בהחזרים משום בעיות רפואיות שלא תאפשרנה לו הכנסות פיננסיות כפי שהיה מצופה או משום שהמבנה ניזוק – מסיבות שונות, ובעליו הלווים של המבנה אינם מסוגלים לעמוד בתשלום תיקון הנזק והשיפוץ במקביל לתשלום המשכנתא.
בביטוח משכנתא יש כמה אפשרויות בחירה – לכן חשוב להפנים שמי שפונה אל הביטוח הנוח ביותר – הביטוח בבנק שבו הוא עורך את המשכנתא עלול להקלע למלכודת ביטוח משכנתא יקר. מעבר לבחירת ביטוח משכנתא בבנק אפשר לבחור לערוך אותה גם אצל גורמי ביטוח חיצוניים שעוסקים בתחום זה באופן ממוקד.
ישנם כיסויי בסיס וישנם כיסויי בחירה – עליהם ניתן לוותר עם עריכת הפוליסה, אולם יש לזכור שכל כיסוי הוא חיוני במקרה הצורך- אותו לא ניתן לצפות מראש כמו למשל נזקי צנרת – גם כשמדובר על דירות חדשות. ויתור על כיסויים פירושו- ויתור על תוספת תשלום אולם יש לוודא שלא מדובר על "ביטוח חסר" שאין בו תועלת רבה.
במידה שקיים ביטוח חיים מקביל שנערך בנסיבות אחרות, ניתן לצמצם אותו לכדי פוליסה אחת שמרכזת את הסעיפים הנדרשים לביטוח המשכנתא. חיסכון שכזה יכול למנוע הוצאה של אלפי שקלים לאורך שנים או מאות שקלים לשנה. מתוך כך חשוב לדעת שניתן להפריד בין שני הביטוחים – מבנה וחיים, ולהשוות גם בין גורמים מבטחים אחרים.